Breyten-optrede laat my wonder | Netwerk24
Deur Afrikaanse Matie, Stellenbosch 16 April 2016 00:00
Ek het die berig oor die vorming van nog 'n aksiegroep teen die Universiteit Stellenbosch onder voorsitterskap van ons mees uitstaande lewende digter, Breyten Breytenbach, met belangstelling gelees.
Dit laat my wonder wat oor Breyten se lewe geloop het dat hy nou die handperd van die anti's geword het. Hy is nou die oud- en neo-Broeders se praatman oor, wat hy noem, "Skellumbosch".
Hy het doelbewus Afrikaans aan Ikeys gaan studeer omdat hy nie vat aan "Skellumbosch" gehad het nie.
Om konsekwent te wees, moet hy seker ook universiteite soos Pretoria (prof. Flip Smit sal hom kan help), Vrystaat, die UK (vir Xhosa) en die Broeders se eertydse monument, die UJ, aanvat. Nadat Potch die rugby gewen het, is ek stil oor hulle.
Verder sal dit sy mede-anti's help as hy hom permanent in Suid-Afrika, veral op Stellenbosch, sal vestig. Dan kan hy ons almal help om die universiteit verder uit te bou, ook met Afrikaans.